Богољуб се истакао и у даљим борбама бригаде: око Грахова и приликом заузимања Ливна, децембра 1942. године, у бици на Неретви и гоњењу четника до Дрине. За време припрема за форсирање реке Дрине и сукоба с Италијанима и четницима, био је рањен у ногу на Броду код Фоче. После тога је учествовао у борбама на Јаворку, близу Никшића, и у бици на Сутјесци. Тада је постављен за заменика команданта Првог батаљона. После пробоја немачког обруча на Сутјесци, бригада се зауставила у долини Криваје, близу Завидовића. Богољуб је тада постављен за заменика команданта Првог батаљона и добио чин поручника.